**ELŐTERJESZTÉS**

Bátaapáti Község Képviselő – testületének 2020. február 18-i

rendes/rendkívüli testületi ülésére

|  |  |
| --- | --- |
| Tárgy: | Bátaapáti Óvoda és Konyha 2020. évi nyitvatartási rendjének meghatározása |
| Előterjesztő: | dr. Puskáné dr. Szeghy Petra jegyző |
| Előterjesztést készítette: | dr. Puskáné dr. Szeghy Petra jegyző |
| Előterjesztés száma: | 16. sz. |
| Mellékletek száma: | 1 db |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Krachun Szilárd polgármester |

**Tisztelt Képviselő-testület!**

A köznevelésről szóló 2011. évi CXC. törvény 83. § (2) bek. b) pontja alapján a heti és éves nyitva tartási rend meghatározása, illetve engedélyezése a fenntartó hatásköre 2014. január 1. óta.

A nevelési-oktatási intézmények működéséről és a köznevelési intézmények névhasználatáról szóló 20/2012.(VIII.31.) EMMI rendelet 3. § (7) bekezdés értelmében az óvoda nyári zárva tartásáról legkésőbb február tizenötödikéig a szülőket tájékoztatni kell.

Ahhoz, hogy ez a jogszabály által előírt határidőben történhessen, illetve a szülők is tudják tervezni a nyári szabadságukat, a képviselő-testületnek ezen az ülésen meg kell határoznia az óvoda nyitvatartási idejét.

Az intézményvezető a szülők képviselőivel a nyitva tartási rendet, a nyári szünet időpontját egyeztette.

A Bátaapáti Óvoda és Konyha intézményvezetője megküldte az intézmény 2020. évre javasolt nyitva tartási rendjét.

A fentiek alapján javasolom, hogy az előterjesztés mellékletét képező nyitva tartási rendet a képviselő-testület fogadja el.

**Határozati javaslat**

Bátaapáti Község Önkormányzatának Képviselő-testülete a köznevelésről szóló 2011. évi CXC. törvény 83. § (2) bek. b) pontjában biztosított jogkörében eljárva a Bátaapáti Óvoda és Konyha 2020. évi nyitva tartási rendjét a határozat melléklete szerint jóváhagyja.

Határidő: 2020. február 15.

Felelős: Kaszásné Horeczky Krisztina intézményvezető

Végrehajtásért felelős: Dr. Puskásné dr. Szeghy Petra – a határozat közzétételéért

Bátaapáti, 2020. február 12.

Dr. Puskásné Dr. Szeghy Petra sk.

jegyző